Okresná prokuratúra Košice I 
Mojmírova 5, 041 47 Košice 1 	

Sp. zn. : 3 Pv 541/12/8802	Košice I, 12.2.2013
EEČ : 2-63-79-2013

U Z N E S E N I E

Trestná vec:	obvinený XXXXX 
Zločin:	Lúpež podľa § 188 odsek 1, odsek 2 písmeno c Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Košice I
Podľa § 215 odsek 1 písmeno d (§ 9 odsek 1 písmeno e) Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
- dňa 21.09.2012 v čase o 19.30 h po tom, ako vošiel do predajne 1. Day na ulici Baštovej č. 7 v Košiciach, požiadal zamestnankyňu XXXXX z Blažíc, aby mu predala fľašu likéru zn. Karpatská horká, ktorá sa následne k nemu otočila chrbtom, kde po tom, ako sa k nemu otočila tvárou späť, mieril na ňu krátkou palnou guľovou zbraňou a opakovane žiadal od XXXXX, aby mu vybrala peniaze z registračnej pokladne, lebo inak ju zabije a následne na ňu mieriacu zbraň obtiahol, pričom mu peniaze XXXXX odmietla vydať s tým, že žiadne peniaze v registračnej pokladni nemá, po čom následne mávol rukou a z predajne odišiel 

lebo je trestné stíhanie neprípustné podľa § 9 odsek 1 písmeno e
Odôvodnenie:

	Uznesením vyšetrovateľa Okresného riaditeľstva PZ XXXXX sp. zn.  ČVS:ORP-2117/1-OVK-KE-2012 zo dňa 13.09.2012 bolo začaté trestné stíhanie a uznesením  toho istého orgánu zo dň a 27.09.2012 vznesené obvinenie  XXXXX pre zločin lúpeže podľa § 188 ods. 1, ods. 2, písm. c/ Trestného zákona, že   v predajni Discont PePe v Košiciach na ulici Vodnej č. 2 dňa 13.09.2012 o 12.10 h po vstupe do predajne namieril na predavačku XXXXX, nar. XXXXX, bytom XXXXX, ul. Sofijská č. 27 krátku guľovú zbraň čiernej farby nezistenej značky a kalibru, prikázal jej „daj peniaze“ načo mu ona v obave o svoj život otvorila pokladňu a vydala mu z pokladne papierovú hotovosť, následne stále na ňu mieriac ju odviedol do zadnej časti predajne, kde jej zalepil ústa lepiacou páskou, ktorú si sám doniesol, lepiacou páskou jej taktiež spútal ruky vzadu za telom a následne aj nohy a donútil ju ľahnúť  na zem a z predajne následne odišiel, čím svojím konaním spôsobil majiteľovi diskontu PePe XXXXX, nar. XXXXX škodu vo výške 220,00 €, k zraneniu predavačky nedošlo a teda použil násilie proti inému v úmysle zmocniť sa cudzej veci závažnejším spôsobom konania so zbraňou,
	
	Uznesením vyšetrovateľa OR PZ v Košiciach, odboru kriminálnej polície, sp. zn. ČVS: ORP-2179/1-OVK-KE-2012 zo dňa 21.09.2012 bolo začaté trestné stíhanie a uznesením toho istého orgánu zo dňa 27.09.2012 vznesené obvinenie XXXXX pre zločin lúpeže podľa § 188 ods. 1, ods. 2, písm. c/ Trestného zákona na tom skutkovom základe, že - dňa 21.09.2012 v čase o 19.30 h po tom, ako vošiel do predajne 1. Day na ulici Baštovej č. 7 v Košiciach, požiadal zamestnankyňu XXXXX z Blažíc, aby mu predala fľašu likéru zn. Karpatská horká, ktorá sa následne k nemu otočila chrbtom, kde po tom, ako sa k nemu otočila tvárou späť, mieril na ňu krátkou palnou guľovou zbraňou a opakovane žiadal od XXXXX, aby mu vybrala peniaze z registračnej pokladne, lebo inak ju zabije a následne na ňu mieriacu zbraň obtiahol, pričom mu peniaze XXXXX odmietla vydať s tým, že žiadne peniaze v registračnej pokladni nemá, po čom následne mávol rukou a z predajne odišiel. 
	Dňa 30.12.2012 predložil vyšetrovateľ návrh na zastavenie trestného stíhania obv. XXXXX, pretože nebol v čase spáchania trestného činu pre nepríčetnosť trestne zodpovedný.

	Po preskúmaní spisového materiálu som dospel k záveru, že je nepochybné, skutok spáchal obvinený.

	Obvinený spáchania skutkov v plnom rozsahu priznal.

	Priznanie obvineného je objektivizované výpoveďou svedkov a ďalšími dôkazmi obstaranými v prípravnom konaní.

	Svedkyňa - poškodená XXXXX vo svojej výpovedi uviedla, že v kritický deň prišiel do predajne jeden zákazník, obzeral si fľaše s alkoholom, nič nechcel a po chvíli odišiel. Asi po pol hodine prišiel znovu  ten istý zákazník a pýtal si jahodovú vodku. Ukazovala mu sortiment a on s niekým medzitým telefonoval a do telefónu hovoril, čo mu povedala. Asi  za pol hodinu sa vrátil a pýtal si vodku a víno. Ona mu tovar blokovala, ale on prišiel k pokladni so zbraňou v ruke, chytil ju za vlasy a ukázal jej, aby otvorila pokladňu. Zobral z pokladne všetky peniaze a povedal jej, aby išla dozadu a ťahal ju za vlasy. Potom jej prelepil páskou ústa a následne jej kázal, aby si ľahla na zem, páskou jej za chrbtom zviazal ruky a nohy, keď ten muž odišiel, uvoľnila si ruky, ktoré mala zlepené voľne, zamkla predajňu, zavolala priateľa a potom aj políciu.

	Pri rekognícii in natura podľa fotiek svedkyňa opoznala obvineného, ako páchateľa skutku.

	Svedkyňa XXXXX vypovedala, že dňa 21.09.2012 nastúpila do práce okolo 10.00 h. Okolo 19.30 h bola v predajni sama keď tam prišiel jeden muž vo veku 50-60 rokov a požiadal ju o fľašu Karpatskej horkej. Obrátila sa k nemu chrbtom k regálu, vybrala fľašu, nablokovala ju a keď ju chcela podať, mieril na ňu pištoľou a povedal jej „daj peniaze“, keď mu povedala, že mu nič nedá, povedal jej, že ju zabije. Ona vybrala z pokladnice kľúč a povedala mu, že mu nič nedá. Na to sa rozplakala a hovorila mu, že ju už minulý týždeň raz okradli,. Aby jej dal pokoj a odišiel z predajne.

	Svedkyňa pri rekognícii podľa fotiek opoznala obvineného, ako páchateľa skutku.

 	Vo veci bol spracovaný znalecký posudok z odboru zdravotníctva, odvetvia psychiatrie, z ktorého vyplýva, že obvinený v čase spáchania trestného činu trpel úbytkom pamäti rozumových schopností a liekovej degradácie, v citovej oblasti  degradáciu osobnosti. V tomto stave nebol schopný chápať zmysel trestného konania a nebol schopný svoje konanie ovládať.

	Podľa § 215 ods. 1, písm. e/ Trestného poriadku prokurátor zastaví trestné stíhanie, ak obvinený nebol v čase činu pre nepríčetnosť trestne zodpovedný.

	V danom prípade bolo preukázané, že obvinený nebol v čase činu pre nepríčetnosť trestne zodpovedný, preto bolo potrebné rozhodnúť tak, ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Vladimír Stanko
prokurátor